V samostojnem delovnem zvezku ***Od glasov do knjižnih svetov 7*** si na str. 71, 72 in str. 75., 76. preberete opis življenja ljudi v neki skupnosti in opis države. Po zgledu si pripravljate gradivo za svoj govorni nastop. Izberete si poljubno državo in jo opišete ali pa opišete življenje ljudi v neki skupnosti.

**NAVODILA ZA GOVORNI NASTOP**



**Pred tabo je drugi govorni nastop v tem šolskem letu. Tokrat boš pripravil/-a govorni nastop neumetnostnega besedila. Na voljo imaš naslednji besedilni vrste:**

**Opis življenja ljudi v neki državi ali skupnosti**

**Opis države**

* Pri predstavitvi upoštevaj vse značilnosti dane besedilne vrste. Najdeš jih v delovnem zvezku na str. 71 in 75
* Na govorni nastop se dobro pripravi.
* Podatki, ki jih boš navajal/-a, naj bodo natančni in smiselni.
* Govori zanimivo za poslušalce in jedrnato.
* Uporabljaj besede slovenskega knjižnega jezika in govori slovnično pravilno.
* S poslušalci ohranjaj očesni stik, saj govoriš njim, ne samemu sebi.
* Govor naj bo primerno razčlenjen s premori, ki imajo takšno vlogo, kot jo imajo v zapisanem besedilu odstavki.
* Ključne besede so ustrezno poudarjene (povemo jih nekoliko glasneje). Govori s primerno hitrostjo.
* Ne hiti in besede izgovarjaj razločno.
* Izogibaj se mašil (eee …, aaa …, mmm …, v bistvu, sicer, ne …).
* Tvoja drža naj bo zravnana; gibanje pred poslušalci umirjeno.
* Govorni nastop naj traja od 5 do 10 minut.
* Pri govornem nastopi si lahko pomagaš tudi z drugimi pripomočki, kot so plakat, prosojnica, PowerPoint predstavitev, vendar na njih naj bodo le slikovno gradivo in ključne besede.
* Po izvedbi odgovoriš na morebitna vprašanja sošolcev, pojasniš nejasnosti in prisluhneš mnenju sošolcev. Skupaj z njimi naposled oblikuješ oceno, pri kateri se upoštevajo naslednja merila: ustreznost in poznavanje teme, nebesedno sporočanje in besedilne vrste, jezikovna ustreznost …

V samostojnem delovnem zvezku ***Od glasov do knjižnih svetov 7*** bereš odlomke umetnostih besedil in rešiš naloge, vezane na ta besedila.

* Rdeča kapica in volk, str. 156
* Kozlovska sodba v Višnji Gori, str. 158
* Odisej na otoku Kiklopov, str. 173